b'\n_START_ARTICLE_\nMutulus\n_START_PARAGRAPH_\nMutulus (lat., mon. mutula) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa doorilaistyyliseen korniisiin kuuluvan geisonin alapinnassa oleva koristeellinen riippulaatta. Sellainen oli sijoitettu geisonin alapintaan aina kunkin metoopin ja triglyfin kohdalle. Kukin mutulus oli koristeltu kolmella kuuden gutta-pisaran rivill\xc3\xa4._NEWLINE_Mutulukset j\xc3\xa4ljitteliv\xc3\xa4t kiviarkkitehtuurissa alkuper\xc3\xa4isten puisten kreikkalaisten temppeleiden ylempien rakenteiden parrujen ulkonevia p\xc3\xa4it\xc3\xa4. Niiss\xc3\xa4 olevat gutat puolestaan j\xc3\xa4ljitteliv\xc3\xa4t puisia vaarnoja eli tappeja, joilla puuosat oli liitetty toisiinsa. Doorilaisen taenian alapinnassa kunkin triglyfin kohdalla mutuluksia vastasivat regulat.'